**Баланың денсаулығын нығайту және өмірін қорғауда бірегей**

**кеңістіктің құрылуы.**

Қазақ халқы қай уақытта болмасын ұрпақ тәрбиесін ұлттың тағдыры, ұлттың болашағы деп білген. Сондықтан тәрбие мәселесіне көп көңіл бөліп, ұрпағымыздың денсаулығы мен амандығын тілеген.

Сол сияқты, кез келген мектепке дейінгі мекеменің басты міндеттерінің бірі-балалардың денсаулығын нығайтып, өмірін қорғау болып табылады.

Бүгінгі адам салауатты өмір мен денсаулық мәдениетін игермей тұрып,өзін білімді адам деп санай алмайды. Өйткені, әрқайсымыздың денсаулығымыз бұл жеке байлық қана емес, ол сондай-ақ еліміздің дамыған елу елдің қатарына қосылуы үшін де қажетті шарт. Яғни, адамдардың денсаулығы да сол елдің өркениеттік деңгейін танытатын маңызды факторлардың бірі. Ал денсаулықтың негізгі шарты- мәдени орта, салауатты өмір салты.

Бала 2-3 жастан бастап балабақшаға барады. Балалар бақшада күнұзақ болып, көптеген уақытын осы «екінші үйінде » өткізеді. Тәрбие мен білім алады, өседі-өнеді, денсаулығын нығайтады. Баланың балабақшадағы денсаулығын сақтау мен өмірін қорғау кеңістігіне кім қарайды, кім жауапты?

Казақстан Республикасының «Білім туралы» Заңына сәйкес «Білім ұйымдарындағы оқу-тәрбиелеу процесі тәрбиеленушілердің және оқушылардың денсаулық жағдайларын есепке алып, жүзеге асыралады. Білім ұйымдарында аурулардың алдын алу ,денсаулықты нығайту, дене тәрбиесін жетілдіру, тәрбиеленушілердің салауатты өмір салтына жағдай жасау бойынша қажетті іс-шаралардың орындалуы қамтамасыз етіледі. Білім ұйымдарында оқытудың, тәрбиеленудің  еңбек пен демалыстың салауатты және қауіпсіз жағдайларын жасау олардың басшылары мен құрылтайшыларына жүктеледі»,- деп жазылған.

Жас ұрпақты жан – жақты дамыған, ой - өрісі биік, тұлғасы сымбатты азамат етіп өсіру үшін тәрбие жүйесінде дене тәрбиесінің алар орны орасан зор. Ал оны неғұрлым ерте кезінен бастап, дұрыс жолға қойып жүргізсе, соғұрлым нәтижесі жемісті болатыны анық. Өйткені болашақ азаматтың денсаулығы мықты, мүсін тұлғасы дұрыс қалыптасқан, жігерлі де қайратты болып өсуіне, көпшілдік дағдыларын бойына терең сіңіруіне нақ осы мектепке дейінгі кезеңде тереңірек көңіл бөлінсе, дұрыс негіз қаланады. Қазақтың кемеңгер ақыны, ұлтының бақыты үшін өз бойындағы бар дарыны мен білгенін аямай, дене тәрбиесіне зор көңіл бөлген Мағжан Жұмабаев: «Дене тәрбиесіне жеңіл қарауға болмайды. Дене жанның қабы. Қап берік болса ішіндегі заты берік болмақ. Дене жанның құралы. Құралы мықты болса иесі де мықты. Сау жан – сау денеде ғана болады» - деген. Сондықтан да бүлдіршіндер ағзасының қызметін жетілдіру, денсаулығын жақсарту, жүйкенің жұмысын дұрыс қалыптастырып, ширақ, жігерлі, икемді, сымбатты етіп өсіру, міне, осының барлығын ғылыми негізде тәрбиенің басқа түрлерімен ұштастыра жүргізу – балабақшалардың негізгі мақсаты мен алға қойған үлкен міндетінің бірі.

Балалардың денсаулығын қалыптастыратын қолайлы және қолайсыз факторлар болады. Атап айтқанда:

1. Қолайлы факторлар:
	* а) ең жақсы қимыл-қозғалыс тәртібі;
	* б) шынығу;
	* в) дұрыс, балансты тамақтану;
	* г) рационалды күн тәртібі;
	* д) қоршаған орта әсерінің гигиеналық нормаларға сәйкес болуы;
	* е) гигиеналық дағдылар және дұрыс тұрмыс-қалыпта өмір сүру.
2. Қолайсыз факторлар ("қауыптілік" факторлары):
	* а) қимыл-қозғалыс қажеттілігінің жеткіліксіздігі, немесе шамадан тыс жоғары болуы;
	* б) оқу-тәрбие процесстерінің және күн тәртібінің бұзылуы;
	* в) ойын, оқу және еңбек іс-әрекеттеріне қойылатын гигиеналық талаптардың орындалмауы;
	* г) тамақтануды ұйымдастырудағы кемшіліктер;
	* д) гигиеналық дағдылардың болмауы, зиянды әдеттермен айналысу;
	* е) жанұядағы және балалар ұжымдарындағы қолайсыз психологиялық климат.

Денсаулық- табиғаттың берген құнды байлығы,оны бастапқы  күйде сақтау ол адамның жеке салауатты өмір сүруіне байланысты  екенін есте сақтай отырып, шынықтыру жұмыстары жергілікті жердің климаттық жағдайларына сай жүргізілуі  керек.

Шыныққан бала аз ауырады, тәбеті мен ұйқысы жақсы,бітімі үйлесімді,әрі сымбатты  келеді және ауа-райының  кез келген жағдайында жеткілікті дәрежеде  серуендей алады.

Шынықтыру шаралары жүйелі түрде жүргізілуі тиіс.Үзу немесе тоқтату салдарынан организмді шынықтыру барысында қалыптасқан бейімделу реакциялары жойылады.Сондықтан да,шынықтырудың жүйелілігі,яғни шынықтыру әрекеттері күнделікті кез келген мезгілде жүргізілуі тиіс.

«Ұқсайды бар тыныштық жер бетінде,

Ұйқыдағы сәбидің келбетіне»,- деп жырлаған Мұқағали Мақатаев жырларынан баланың амандығы еліміздің тыныштығына байланысты айтылғанын байқауға болады. Балабақшадағы балалардың өміріне тікелей тәрбиешілер жауапты болып саналады.

**Мектепке дейінгі мекеме тәрбиешілеріне** **арналған нұсқау.**

**Балалардың өмірі мен денсаулығын** **қорғау.**

1.    Балалардың өмірі мен денсаулығын қорғау жөніндегі нұсқау

балабақшасының барлық тәрбиешілері орындауы үшін міндетті болып

саналады.

2.Тәрбиешілер балалардың өмірі мен денсаулығы үшін дербес жауапкершілікке ие.

3.    Тәрбиешілер барлық күн тәртібі сәттерінде балаға бақылау жасайды.

4.    Жараққатты болудың алдын алуға тиіс.

5.    Балабақша бөлмелерінде қозғалу кезінде , балалар бақшасы аумағынан тыс жерде, сондай-ақ техникалық оқыту құралдарын пайдалану

кезінде қауіпсіздікті  қамтамасыз ету,балаларды  балалар бақшасы аумағынан тыс жерге  жібермеу керек.

6.    Бала өз бетінше кетіп қалған жағдайда, тәрбиеші бұл туралы  әкімшілікке хабар беріп , оны жедел іздестіруді ұйымдастыруға тиісті.

7.    Балаларды үйге жалғыз жіберуге , бөтен адамдармен , мас адамдар қолына беруге тыйым салынады .

8.    Ата-анасымен алдын ала баланы жетуге  сенім білдірген

адамға сенімхат рәсімдеу, оған ата- анасы мен сенім білдірген адамның қолы қойылған болуы тиіс.

9.    Балалармен оқу қызметін өткізу кезінде қауіпсіздік техникасын сақтау , оларды қауіпсіздік еңбек әдістерін  үйрету.

10.Оқу қызметінде сіреңке мен басқа да қауіпті материалдарды пайдаланбау.

11.Учаскелерде, топтарда,дәліздер мен

баспалдақ алаңдарында қауіпсіз жүріс тұрыс ережелері туралы балаларға ұдайы нұсқау беру.

12.Серуендеу кезінде балаларды топқа жалғыз

жібермеу керек.

13.Үнемі балалармен бірге болу қажет.

  **Мектепке дейінгі мекеме тәрбиешілеріне** **арналған нұсқау.**

**Жаз мерзімінде балалардың өмірі мен** **денсаулығын қорғау.**

1.    Балалардың күні бойы топта болу кезінде ауа жылу тәртібін сақтау .

2.    Балалар жоқ кезде ғана бөлмені жөндету .

3.    Балаларды серуендеуге ұйымдасқан түрде шығару,баспалдақтан түсу кезінде қауіпсіздік техникасын сақтау:балалар төменгі белдеуден ұстауы , бірін бірі итермеуі және бір бірінен озбауы тиіс.

4.      Балалар серуендейтін  жер алдын ала қауіпті заттар мен улы

өсімдіктердің болу жағдайына арнап тексерілуі тиіс,учаскідегі жабдықтар ойнау үшін қауіпсіз  болуы  , шегелердің шығып тұрмауы,тақтайлар сынуға

дайын тұрмауы тиіс.

5.    Құмдақтағы құм таңғы және кешкі серуеннен соң міндетті түрде аударылып , конус тәрізді пішінге жинастырылуы тиіс.

6.    Балалар құммен ойнаған кезде , құмды бір біріне лақтырмауын қадағалауы керек , балаларға құм көзге түсуі мүмкін екендігін ескерту.

7.    Балалар бассейінге қатаң кесте бойынша шомылуы керек.

8.    Тәрбиеші және медициналық қызметкердің қатысуымен ғана балалар суға шомылуы тиіс.

9.    Балалар шомылған кезде шомылу мен демалуды кезек -кезек жүргізу керек . уақыт мөлшерін сақтау керек

10.Ыстық уақытта күн өтуден сақтану үшін балаладың жұмсақ, әрі жеңіл бас киімдері болуы тиіс.

11.Балаларды әткеншек пен сырғанақ тебу,арқанға ,баспалдаққа өрмелеу кезінде , міндетті түрде оларды сақтандыру керек.

12.Ыстық уақытта су ішу тәртібін сақтау қажет.

  Ертеде шығыс ғұламаларына 10 жылдығын ойлаған тал өсіреді, 100 жылдығын ойлаған бала өсіреді  деп ертеде шығыс ғұламалары айтқан екен.

Қорыта келгенде, балабақшада балаларының денсаулықтарын нығайта отырып, өмірін қорғауға байланысты  жұмыстардың жүйелі жүргізілуінің барысында денсаулығы жан-жақты дамыған, салауатты өмірді насихаттаушы,ән ұранымызды шырқатып, көк байрақты желбірететін салауатты өмір салтына лайық,талабы мен жүрегінде  оты бар, егеменді еліміздің ертеңі болар жас ұрпақ тәрбиелей аламыз .

Ақмола облысы

Зеренді ауданы

Зеренді селосы

МКҚК «Балауса» балабақшасы

 Баяндама

Баланың денсаулығын нығайту және өмірін қорғауда бірегей кеңістіктің құрылуы.

(педагогикалық кеңес)

Әдіскер: Бексеитова А.М.

**2016 жыл**